da da da fr da en da da da fr da en da da da en da en da da da da da da da sv da da da da da da da da da da da sv nb sv nb sv da sv nb nb nb nb nb da nb da da zh da da da da da da da da da en da da da da da sv da da da fr da da da da da da da da da en de da de de en sv da da
Se vinderne her: De løb med priserne ved ELLE Style Awards
Cecilie Ingdal, chefredaktør for ELLE i Danmark, sammen med Eva Kruse, vinder af ELLE-prisen ved årets udgave af ELLE Style Awards. Foto: Elle Style Awards 2019
Sara Omar blev Årets Kvinde, Årets Powerpris gik til Munthe, og så modtog Eva Kruse ELLE-prisen, da dansk modebranches mest prestigefulde priser blev uddelt ved ELLE Style Awards 2019 i København.
Igen i år bød ELLE på et forrygende show, da den danske modebranche var samlet i Aller Huset i København til ELLE Style Awards 2019 for at uddele og hylde vinderne af branchens mest prestigefulde priser.
De mange kendte gæster og modefolk, der strømmede til Aller Huset i Københavns havn, blev taget kærligt under vingerne af dette års værter Andrea Elisabeth Rudolph og Nikolaj Koppel. Sammen med Cecilie Ingdal, chefredaktør for ELLE i Danmark, var årets værter med til at skabe en magisk aften, hvor de kunne uddele årets priser, bl.a. til forfatter Sara Omar, der vandt prisen som Årets Kvinde.
"Sara Omar har været helt uundgåelig, siden hun i slutningen af 2017 udgav sin storsælgende roman Dødevaskeren, der løfter sløret for en mandschauvinistisk kultur, der i følge forfatteren har taget Islam som gidsel," siger Cecilie Ingdal, chefredaktør på ELLE, om Årets Kvinde og fortsætter:
"Siden udgivelsen har hun modtaget utallige henvendelser fra undertrykte kvinder, der gennem hende har fundet mod til en ny livsvej, og fra medier, der tørster efter Saras nuancerede syn i en ellers fastfrossen debat. Sara Omar har som sit erklærede mål at kæmpe for kvinder, og få gør det bedre end hende. Derfor vinder hun prisen som Årets Kvinde," fortæller Cecilie Ingdal om prisvinderen.
En anden kvinde med masser af power er Naja Munthe, der har oplevet og tacklet utallige udfordringer og skabt succes med sit nu 25 år gamle modehus Munthe.
"Med overskrifter om alt fra betalingsstandsning og truende konkurs til skilsmisse fra partneren Karen Simonsen har Munthe-navnet givet genklang. Men det samme gælder Munthe-brandets DNA og appellerende designs.Munthe fremstår i dag med en ny, moderne energi, der nok holder fast i boheme-arven, men som samtidig har fået tilført en cool, moderne kant. Ikke nok med, at de eksisterende kunder holder ved, så strømmer de yngre nu også til. Sensationer kommer og går, men det gode, solide design består," siger Cecilie Ingdal om vinderen af Årets Powerpris.
Uforgængelig darling er Årets Designer
Kan man forblive en darling? Stine Goya kan, ikke mindst takket være sit tydelige design-DNA og det univers hun skaber omkring sine kollektioner. Og netop det er ifølge Cecilie Ingdal med til at gøre Stine Goya til Årets Designer ved ELLE Style Awards 2019.
"Gennem finurlige prints og en forrygende farvesans udtrykker Stine Goya en særlig kærlighed til kunst, til film, til cirkus – til alt det, der sætter vores drømme i svingninger," siger Cecilie Ingdal - inden hun uddyber:
"Det kunne nemt være blevet elitært, hvis ikke det var for Stines stilsikre hånd, der nøje styrer alt fra printdesign over romantiske pailletkjoler til det mere minimalistiske jakkesæt. Så det har i den grad betalt sig for Stine at være trofast overfor sit DNA, der bl.a. også har givet hendes kollektioner en plads på Net-a-porter."
Bæredygtig modes foregangskvinde tager ELLE-prisen
Årets vinder af ELLE-prisen er modekvinden Eva Kruse, der med Copenhagen Fashion Summit har skabt en bevægelse i modebranchen, hvor klima, bæredygtighed og social ansvarlighed er blevet top of mind.
"Eva Kruse formår som den eneste dansker at samle hele den internationale modeverden gennem sit hjertebarn, Copenhagen Fashion Summit. Og Eva Kruse har således spillet en central rolle, da modebranchen i 2018 oprettede Global Fashion Agenda, der har givet modeverdenen sit svar på FN: Et overordnet, internationalt fællesskab, der kan samle og udstikke ideer og rådgivning om det, der er modens fremtid: bæredygtighed og social ansvarlighed," siger Cecilie Ingdal - og fortsætter:
"I januar 2019 bragte det Eva Kruse og Global Fashion Agendas protektor, Kronprinsesse Mary, til World Economic Forum i Davos i Schweiz. Og Evas arbejde udløste også, ganske fortjent, en Dannebrogsorden. "
Årets prisvinderne ved ELLE Style Awards 2019
Årets Designer: Stine Goya
Årets Modeformidler: DR-K, dokumentarserien Margit Brandt
Årets Stylist: Rikke Wackerhausen
Årets Modefotograf: Marco Van Rijt
Årets Makeupartist: Marie Thomsen
Årets Hårartist: Henrik Haue
Årets CSR-pris: Designers Remix
Årets Stilikon: Barbara Husted Werner
Årets Model: Freja Beha Erichsen
Årets Accessory-brand: Folk and Frame
Årets Uundgåelige: Rotate Birger Christensen
Årets Show: Saks Potts
Årets Smykkekollektion: V Collection - Trine Tuxen
Årets Kvinde: Sara Omar
UdlandStewardessen banker på bagagehylden: Så får passagererne sit livs overraskelse
VidenskabLæge advarer: Af denne ulækre årsag bør du aldrig sove uden tøj
UdlandMor til 5 død i tragisk gravstens-ulykke
UdlandKvinde købte ring for 100 kroner på loppemarked: Guldsmeden besvimede næsten, da han kiggede på den
OpskrifterFantastisk opskrift: Hjemmelavet is på blot 5 minutter
NyhederTrist nyt for mange danskere: 1. oktober koster det næsten 1.000 kroner
Nyheder62-årig kvinde bliver gravid med hjælp fra sin datter
NyhederPopulært bilmærke overrasker: Ændrer deres logo
ELLE Style Awards: I weekenden uddeles prisen for Årets Kvinde og mange andre - se de nominerede her
Njord Gin lancerer eksklusiv NorthSide-gin med urter fra Ådalen
Nybyggerne-vinder uddeler sine bedste tricks til grøn indretning i Kolding
Alt det gode, der kom ud af ICE 2019
Kongelige operasangere og kammermusikanter spiller på kræftafdeling
Plaster på såret: tv-dommer afløser på Northside efter aflysning
Trykkeri baner forfatterspirers vej til Bogforum
Så er navnene på de optrædende til de første fem gratis lørdagskoncerter offentliggjort - se dem her
El-prisen stiger med flere 1.000 kroner: Se hvor mange penge du kan spare på din el-regning
Mand vandt 56.5 millioner kroner på en aften
Danskernes rådighedsbeløb bliver mindre og mindre: Sådan kan du spare flere 1.000 kroner måned efter måned
Her er de bedste Rosévine til prisen
Se din boligværdi på 30 sekunder helt gratis
El-priserne kan eksplodere med en stigning på 148% i 2022: Sådan kan du muligvis spare flere 1.000 kroner
Vind en havetraktor til en værdi 10.000 kroner
Spar op til 10.000 kroner på din forsikring: Se hvor mange penge DU kan spare her
Bygningspulje på 250 millioner kroner blev revet væk – Forbered dig, nu er den tilbage
© Media Group Denmark ApS
Nyheder24 Annoncering Privatlivspolitik og cookies Cookiedeklaration Cookie Leverandør info